|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  Аутономна покрајина Војводина, Република Србија  Хајдук Вељкова 1, 21000 Нови Сад,  т: +381 21 484 3 484 е-адреса: управа@кцв.рс  www.кцв.рс |

Број: 242-19-О/3-14

Дана: 03.10.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**ЈН бр. 242-19-О -** **Набавка медицинске опреме за потребе клинике за инфективне болести Клиничког центра Војводине**

**ПИТАЊА ПОТЕНЦИЈАЛНИХ ПОНУЂАЧА:**

“Поштовани,

У складу са Чланом 63. став 2 Закона о јавним набавкама Републике Србије Службени гласник број 124/12, у циљу добијања додатних информација за јавну набавку добара, слободни смо да тражимо разјашњење.

Овим путем скрећемо пажњу наручиоцу да формирање техничких захтева на начин на који само један понуђач (ексклузивни заступник) може поднети адекватну понуду, представља дискриминацију и ограничавање конкуренције.

Такође, скрећемо пажњу да наводећи техничке захтеве које поседује искључиво један произвођач на свету кршите чл. 9 ЗЈН. Тиме доводите ексклузивног заступника истог произвођача у монополистичку позицију будући да само и искључиво ОН може поднети адекватну понуду чиме може дефинисати вредност своје понуде по свом нахођењу.

1. Наручилац је приликом дефинисања листе минималних техничких карактеристика за Инфузиону шприц и волуметријску пумпу (партија бр. 7 и 8) у оквиру захтева бр. 5.2- „могућност замене батерије без употребе алата“.

Овим путем питамо наручиоца да ли ће замена батерија бити вршена од стране неовлашћених лица, тј. запослених у Клиничком центру Војводине или од стране овлашћених сервисера испоручиоца?

1. Наручилац је приликом дефинисања листе минималних техничких карактеристика за Инфузиону шприц и волуметријску пумпу (партија бр. 7 и 8) у оквиру захтева бр. 5.2- „могућност замене батерије без употребе алата“.

Сваки наручилац јасно дефинише у оквиру корисничког упутства да је сервисирање уређаја од стране неовлашћених лица забрањено будући да иста не поседују ни знања ни алата (уређај за проверу перформанси уређаја, напајања, електробезбедности, итд.) као ни адекватних процедура за сервисирање као што је замена батерије.

Из наведеног, јасно се закључује да сам процес мењања батерије мора бити урађен од стране сервисера који свакако морају бити физички присутни приликом тог тог процеса. Самим тим, изјава наручиоца да ће „могућност замене батерије без употребе алата“ омогућити бржу замену, рационалнију употребу, мање трошкове, итд. није валидна.

Уколико наручилац већ жели бржу замену, мање трошкове, итд. онда треба дефинисати јасно рок одзива сервисера, цену потрошног материјала (батерије). На тај начин ће добити брз сервис и адекватну цену а да неће ограничити конкуренцију.

Из свега наведеног, молимо наручиоца да наведену карактеристику уклони из листе минималних техничких карактеристика.

1. Наручилац је приликом дефинисања листе минималних техничких карактеристика за Инфузиону пумпу (партија бр. 7) у оквиру захтева 6.4 и 6.6 дефинисао додатне карактеристике које уређај треба да поседује, укључујући повезивање са системом за надзор и регулацију гликемије у циљаном распону и могућност повезивања са системом за подршку, праћење и контролу гликемије.

Сматрамо да сте као наручилац повредили чланове 70, 71 и 72 ЗЈН, с обзиром на то да у оквиру захтева тражите софтвер јединствен једном понуђачу, а који се при томе чак и не испоручује, већ је предвиђен само као „могућност надоградње“. Тврдњу доказујемо линком до података о патенту бр. ДЕ102007047351А1:

хттпс://патентс.гоогле.цом/патент/ДЕ102007047351А1/ен

На основу наведеног, молимо наручиоца да наведени захтев уклони из листе **минималних** техничких карактеристика.

1. Уколико наручилац на клиници за инфективне болести Клиничког центра Војводине поседује предметни систем за надзор и регулацију гликемије у одређеном распону (6.4- партија бр. 7 и партија бр. 8), молимо Вас да нам одобрите приступ месту на Клиници где можемо извршити увид у наведени систем како би имали могућност да припремимо одговарајућу и прихватљиву.
2. Наручилац је у оквиру одговора на питања заинтересованих понуђача објављеном на порталу ЈН 26.09.2019. год. прихватио измену конкурсне документације везано за класу водоотпорности радне станице за инфузионе пумпе (партија 9.), чиме је дозвољена и класа водоотпорности ИПX2.

Како је остале измене наручилац уврстио у конкурсну документацију, овим путем молимо наручиоца да и ову измену уврсти у документацију како би било јасно и недвосмислено да је наведени захтев прихватљив за наручиоца.

Молимо Вас да у складу са Чланом 63. став 3 Закона о јавним набавкама Републике Србије Службени гласник број 124/12, одговорите на постављено питање.“

**ОДГОВОРИ НАРУЧИОЦА:**

1. Батерију може заменити и сервисер и друго обучено лице.

2. Наручилац не дефинише корисничко упутство већ произвођач. Могућност замене батерије без употребе алата представља објективну потребу наручиоца и наручилац је дао свој одговор на наведено питање у појашњењу број 242-19-О/3 од 26.09.2019.

3. Наручилац је објавио одговор у додатном појашњењу број 242-19-О/3 од 26.09.2019.

4. Наручилац је објавио одговор у додатном појашњењу број 242-19-О/3 од 26.09.2019.

5. Појашњење наручиоца чини саставни део конкурсне документације па самим тим наручилац неће вршити измену конкурсне документације.

С поштовањем,

*Комисија за јавну набавку 242-19-О*